Centurion-aanval: 3de verdagte verskyn in hof | Netwerk24
Deur Hanti Otto en Isabel Venter 16 Januarie 2020 13:06
Die derde verdagte in die aanval op Barnie en Magda van Heerden van Centurion het Donderdag in die landdroshof in Pretoria verskyn.
Colson William Phelps (22) van Faerie Glen, Pretoria, is Dinsdag by die Grove-winkelsentrum in die ooste van Pretoria aangekeer. Hy word daarvan verdink dat hy verlede week saam met Ruan van Heerden (18) en ’n 17-jarige meisie Van Heerden se ouers in hul huis in Pierre van Ryneveld-park met ’n gholfstok en ’n mes aangeval het.
Die drie beskuldigdes word van poging tot moord aangekla, sowel as van roof met verswarende omstandighede en motordiefstal.
Phelps is Donderdag as beskuldigde op die klagstaat gevoeg.
Dis saak is in camera aangehoor omdat die minderjarige meisie, wat voorheen in die kinderreghof verskyn het, ook op die klagstaat gevoeg is.
Die saak teen Colson en die meisie is toe uitgestel na Maandag wanneer hul saam met Van Heerden sal verskyn.
Die meisie is nou in die sorg van haar ouers vrygelaat.